Diari Oficial de la Generalitat Valenciana


Sumari del DOGV 8645, del 30-09-2019 (2019/9183)

RESOLUCIÓ de 26 de setembre de 2019, de la directora general de Participació Ciutadana, de la Conselleria de Participació, Transparència, Cooperació i Qualitat Democràtica, per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9183


Data del document
:   26-09-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 26 de setembre de 2019, de la directora general de Participació Ciutadana, de la Conselleria de Participació, Transparència, Cooperació i Qualitat Democràtica, per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia. [2019/9183]  
Per Resolució de 27 de març de 2019, de la Conselleria de Transparència, Responsabilitat Social, Participació i Cooperació, es va convocar la concessió de sis beques per a la realització de pràctiques professionals en matèria de transparència i participació ciutadana en les dependències d'aquesta conselleria (DOGV 8521, 03.04.2019).  
Per mitjà de Resolució de 12 de juny de 2019, del director general de Transparència i Participació, es van concedir les sis beques, per un període de duració que va començar l'1 de juliol de 2019 i finalitzarà el 30 de juny de 2020, amb possibilitat de pròrroga per un any més (DOGV 8573, 18.06.2019).  
Iván Carretero Navarro, beneficiari d'una de les beques concedides en la titulació de Sociologia, en matèria de transparència i participació ciutadana, manifesta la seua expressa renúncia a l'esmentada beca amb data d'efectes de l'1 de setembre de 2019, la qual és acceptada per Resolució de 19 de setembre de 2019, de la directora general de Participació Ciutadana.  
A la vista de la borsa de reserva constituïda en virtut de l'apartat tercer de la Resolució de 19 de juny de 2019, del director general de Transparència i Participació, s'ha procedit a efectuar les corresponents crides. La següent persona aspirant per ordre de puntuació, que manifesta la seua acceptació, és Itziar Riera Carrión.  
Considerant el que s'exposa anteriorment i de conformitat amb el que estableix el Reglament orgànic i funcional de la Conselleria de Transparència, Responsabilitat Social, Participació i Cooperació, aprovat per mitjà de Decret 195/2018, de 31 d'octubre, del Consell, i la Resolució de 27 de març de 2019, resolc:  
  
Primer  
Adjudicar la beca vacant a Itziar Riera Carrión per a la realització de pràctiques professionals en matèria de transparència i participació ciutadana, amb la titulació de Sociologia, pel període comprés entre l'1 d'octubre de 2019 i el 30 de juny de 2020, prorrogable per un any més.  
  
  
Segon  
En contra d'aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 26 de setembre de 2019.- La directora general de Participació Ciutadana, p. d. (O 7/2016, 07.11.2016, de la Conselleria de Transparència, Responsabilitat Social, Participació i Cooperació; DOGV 7916, 14.11.2016): María Jesús Pérez Galant.